‘ভোটাধিকার কাড়া চলবে না’, সর্বদল বৈঠকে ‘নিরপেক্ষতা’র দাবি তৃণমূলের

কলকাতা: শুক্রবার রাজ্য নির্বাচন কমিশনের (State Election Commission) দফতরে অনুষ্ঠিত হল সর্বদলীয় বৈঠক। বৈঠকের মূল আলোচ্য ছিল বুথ বিন্যাস। কমিশন জানিয়েছে, প্রতি বুথে ভোটার সংখ্যা সর্বোচ্চ ১,২০০ করা হবে। অতিরিক্ত ভোটার থাকলে নতুন বুথ তৈরি করা হবে।

তৃণমূল কংগ্রেসের প্রতিনিধি অরূপ বিশ্বাস জানান, “কাউকে ভোটাধিকার থেকে বঞ্চিত করা যাবে না। ভোটারদের কেন্দ্র যেন তাঁদের বাড়ির কাছেই হয়।” শাসকদলের বক্তব্য, কমিশনকে অবশ্যই নিরপেক্ষভাবে ভোট পরিচালনা করতে হবে।

আরও পড়ুন: স্কুল সার্ভিস কমিশনের নতুন নিয়োগ বিজ্ঞপ্তি প্রকাশ

বিজেপির অভিযোগ, এখনও পর্যন্ত BLO-র তালিকা প্রকাশ করা হয়নি। এছাড়া অস্থায়ী কর্মীদের অতিরিক্ত নিয়োগ হচ্ছে, যা ভোট কারচুপির আশঙ্কা তৈরি করছে। কংগ্রেসও জানিয়েছে, তারা ‘No Political SIR’-এর পক্ষে। সিপিএম কমিশনের নিরপেক্ষতা ও জেলা প্রশাসনের রিপোর্ট নিয়ে প্রশ্ন তোলে।

বৈঠক শেষে কমিশনার মনোজ আগরওয়াল স্পষ্ট করে জানান, “এই মুহূর্তে এসআইআর (Special Intensive Revision) নিয়ে কোনো সিদ্ধান্ত নেই।” সব দলের বক্তব্য কমিশন নথিভুক্ত করেছে এবং প্রয়োজনীয় ব্যবস্থা নেওয়া হবে বলে তিনি আশ্বস্ত করেছেন।